Մայրուղու շինարարության մեկնարկը տրվել է 2012 թվականի հուլիսին, ավարտվել է 2014-ի մայիսի 31-ին: Ավտոմայրուղու շինարարության վրա ծախսվել է 6.1 միլիարդ դրամ: Ավտոմայրուղու և հանգույցների 9 ուղիների ընդհանուր երկարությունը կազմում է 5.1 կմ, որից մայրուղու երկարությունը 2.9 կմ է, իսկ նոր կառուցված հանգույցների թվով 9 ուղիների ընդհանուր երկրարությունը 2.2 կմ է: Երթևեկելի մասի լայնությունը կազմում է 15 մետր, բաժանարար գոտու լայնությունը 4 մետր է. իսկ մայթերի լայնությունը' 2.25 և 2.5 մետր: Լենինգրադյան փողոցում կառուցվել է թունելային անցում` համապատասխան թեքանցքներով: Թունելի երկարությունը 46 մետր է, լայնությունը 16 մետր, բարձրությունը 5.1 մետր: Ավտոմայրուղու ամբողջ երկարությամբ կառուցվել է արտաքին լուսավորության համակարգ, տեղադրվել է 3 տրանսֆորմատորային ենթակայան, ստորգետնյա եղանակով անցկացվել է 1950 գծամետր սնուցող և 5.5 կմ լուսավորության մալուխ, տեղադրվել է 157 հենասյուն և 486 հատ դիոդային լամպ, իսկ թունելի ներսում 30 լուսարփակ: Կանաչապատվել են 5 հա մակերեսով տարածքներ, տնկվել են 2000 հատ դեկորատիվ ծառեր ու թփեր: Կանաչապատ տարածքների խնամքն ապահովելու նպատակով կառուցվել է պոմպակայան և անցկացվել 12 կմ երկարությամբ ոռոգման ցանց: